Renovarea Vila Lac | și a sediului Guvernului, tunul de 
peste 100 de milioane de euro al baronilor PSD, 
Neacșu și Moraru 


Andrei Marin S + 12 ore în urmă 


Ștefan Jicol, funcţionar public în cadrul Secretariatului General al Guvernului 
în funcţia de director general al Direcţiei Generale Politici Publice, Strategii și 
Control Intern Managerial (în continuare DGPPSCIM), în calitate de 
coordonator al Strategiei Naţionale Anticorupţie pentru 2021-2025, Avertizor 
de Integritate al SGG constituit la data de 19.04.2021 în temeiul Legii 
571/2004, în completarea avertizării de integritate 
Nr.20/27482/MN/28.09.2022, prin prezenta sesizează o serie de fapte de 


corupţie înfătuite de baronii PSD Ialomiţa, Marian Neacșu și Victor Moraru. 


Marcel Ciolacu — Marian Neacșu 


În cadrul Secretariatului General al Guvernului, Marian Neacșu și Victor Moraru 
au adus-o special anul trecut pe dna. Mădălina Aghiculesei, în postura de șefă 
peste achiziţii, iar în august 2023 i-au aranjat un concurs de director adjunct la 
economic cu atribuţii pe achiziţii. Ea ţine totul la secret, pentru a nu se afla cum 
sunt furaţi banii Guvernului României de către baronii PSD. Victor Moraru, 
cunoscut baron local de lalomiţa, a fost adus de Marian Neacșu în SGG și a fost 
băgat și în CA al RAAPPS în 2022. El se ocupă și de reabiltarea Vila Lac 1 cu 65 
mil € ceea ce miroase de la poștă a combinaţie de tip mafiot. Cu 65 de milioane 
de euro construiești un stadion în provincie, darămite să recondiţionezi o vilă 


de protocol. 


cea 


10.417 MP 


VICTOR MORARU a dobândit ilegal calitatea de funcționar public parlamentar 
la Grupul PSD al Camerei Deputaţilor, fără să susţină vreun concurs/ examen, 
deși art.12 din Legea nr. 7/2006 privind statutul funcţionarului public 


parlamentar prevede obligativitatea acestora. 


În aceeași zi de 07.02.2022, în baza Ordinului Nr.146/2022 emis de Secretarul 
General al SGG dl MARIAN NEACȘU, dl. VICTOR MORARU a fost adus în 
instituţie, prin transfer. Acest transfer este „motivat" exclusiv de vechea relaţie 
de prietenie și colaborare politica, în mai multe partide politice, existentă între 
d-nii MORARU și NEACȘU. 


În cadrul SGG, di MORARU a fost numit initial pe o poziţie de execuţie de 
consilier aflat în subordinea subsemnatului, pentru ca la data de 18.02.2022 să 
fie avansat ilegal și numit, prin Ordinul Secretarului General MARIAN NEACȘU, 
pe postul vacant de director general adjunct al Direcţiei Generale Guvernare 
Deschisă, Relaţii Publice și Cooperare (DGGDRPC) pentru ca apoi, la data de 
05.04.2022, prin Ordinul SGG Nr. 376/2022 să fie numit, în același mod, pe 
postul de director general al aceleiași structuri, sărind astfel în mod suspect nu 
mai puţin de 6 trepte ierarhice, de la cea mai joasă, la cea mai înaltă funcţie din 
SGG. 


Nu a contat deloc faptul că, prin acest salt spectaculos, au fost încălcate 
ordinea ierarhică din instituţie, statutul funcţionarului public, dreptul la carieră 


și dispoziţiile legale privind promovarea profesională în administrația publică. 


Anterior desemnării sale ilegale în funcţia de director general, dl. VICTOR 
MORARU a deținut, până în luna februarie 2022, o simplă funcţie politică de 
consilier judeţean în cadrul Consiliului Judeţean lalomita, fiind ales consilier pe 
listele partidului PRO Romania și având astfel o funcție incompatibilă cu cea de 


funcţionar public. 


Fără a fi prezent măcar o zi în instituţie, fără a figura în condica de prezenţă sau 
în pontaj, fără a avea birou și atribuţii, dl VICTOR MORARU și-a început 


activitatea prestigioasă în SGG prin încasarea ilegală a salariului. 


-— 


De 9 luni dl. MORARU ocupă funcţia de director general al Direcţiei Generale 
Guvernare Deschisă, Relaţii Publice și Cooperare (DGGDRPC) în a cărui 
subordonare se află și Serviciul Dezvoltare Comunitară (SDC), care gestionează, 
an de an, suma de 1,2 milioane de euro alocaţi prin H.G., din bugetul de stat, 


pentru activități recreaționale. 


Dar acești 1,2 milioane de euro ai SDC sunt doar bani de floricele la cinema, în 
comparaţie cu proiectele grandioase ale domnilor MORARU și NEACȘU care 

privesc SGG doar ca pe o mare pradă pe care au prins-o într-o capcană. Fostul 
președinte al Consiliului Judeţean lalomiţa între 2016 și 2020, dl Victor Moraru, 


ca starletă administrativă celebră potrivit mass-media, este numit de către dl. 


NEACȘU și ordonator de credite pentru PNRR. Astfel, prin Ordinul SGG 
Nr.803/14.07.2022, în completarea Ordinului SGG Nr.590/20.05.2022 și 
Nr.497/03.05.2022, d-lui MORARU i se construiește și o structură 
organizaţională proprie, total paralelă organigramei SGG, pe tip „stat în stat”, 
pentru păstorirea celor 44 de milioane de euro alocaţi SGG prin reforma Bună 
Guvernanţă a PNRR. 


Mai mult, tot di MORARU devine și gestionarul consolidării fictive a Palatului 
Victoria, având misiunea, deloc grea pentru reputaţia sa, de a cheltui pentru 
acest obiectiv 10 milioane euro alocaţi dintr-un alt buget PNRR pentru clădiri 
publice și încă 20 milioane de euro ceruţi suplimentar din bugetul de stat 


pentru același obiectiv. 


Victor Moraru 


Pe data de 11.05.2022, arătându-și puterea discreţionară, d-nii NEACȘU și 
MORARU trec Hotărârea de Guvern nr 620/11.05.2022, prin care mută Palatul 
Victoria de la vechiul proprietar RAAPPS la SGG, pentru a putea îndeplini astfel 
o condiţie de folosire a fondurilor PNRR- proprietarul clădirii trebuie să fie 
neapărat și locatar al acesteia pentru a putea accesa banii europeni. Pare 
desigur foarte greu să cheltuiești pe nimic 30 de milioane de euro, pentru că 
Palatul Victoria tocmai a fost consolidat în perioada 2009- 2017, cheltuindu-se 
14 milioane de euro pentru adăugarea unei noi structuri din fier și beton. Dar 


cine mai știe ce a mai fost? 


Pentru că a cheltui sume fabuloase pe nimic este o artă rară, aici intervine 
geniul aparte și măiestria de necontestat a d-lui MORARU, care se dovedește 
că nu a fost adus degeaba în instituţie și investit ca gestionar exclusiv al tuturor 


banilor Secretariatului General al Guvernului. 


Astfel, în luna mai 2022 la SGG este introdusă pentru contracte de 
consultanţă cu încredințare directă firma de casă a d-lor NEACȘU și 
MORARU, societatea INTERGROUP ENGINEERING SRL, care, printr-un prim 
contract de achiziție cu încredințare directă, pentru studii tehnice privind 
reabilitarea Palatului Victoria, primește de la SGG suma de 160.650 lei cu TVA 
inclus (32.000 de euro), adică un mizilic de început. Acesta este doar primul 
pas, scopul final fiind acela ca această firmă de consultanţă să întocmească 
cu dedicație caietul de sarcini aferent lucrărilor, pentru a fi servită execuţia 


lucrărilor unei alte firme de casă a domnilor amintiţi. 


Colaborarea d-lui Moraru cu firma Intergroup Engineering SRL este notorie și 
asumată public de acesta, datând de pe vremea când dl MORARU a fost primar 
al orașului Amara, timp de 14 ani și continuand apoi, în perioada 2016-2020, 


când acesta a deţinut funcţia de președinte al Consiliului Judetean Ialomiţa. 


Presa locală și natională a atras în mod repetat atenţia cu privire la contractele 
preferentiale acordate de dl. MORARU, prin atribuire direct, societații 
INTERGROUP ENGINEERING SRL, prețul exorbitant al acestora și calitatea 


indoielnică a lucrărilor prestate. 


Astfel, la data de 22.07.2017 a fost publicat pe site-ul ziarului Știrea articolul 
„Victor Moraru, bugetul primariei Amara și achiziţiile direc(ționa)te" Potrivit 
ziarului:,,Lista cuprinzând contractele încheiate în anul 2016 ca și listele 
achiziţiilor efectuate în ceilalți ani, demonstrează că, în fapt, revoltator de multe 
dintre achizitii s-au realizat prin procedeul „ACHIZITIE DIRECTA'“Printre 
firmele evidentiate în cele aproape 200 de pozitii reprezentând sume achitate sau 
care urmează a fi achitate, SC INTERGROUP ENGINEERING SRL este de 
departe cea mai cadorisită firma. Spunem așa, având în vedere faptul (cel putin 
reprobabil, dacă nu chiar penal!) că în luna februarie a primit nu mai putin de 
15 lucrări de... consultanță, respectiv SF- uri menite a fi depuse în dosarele ce au 
fost sau urmeaza a fi întocmite pentru ca Primaria Amara să poată accesa alte 


fonduri nerambursabile alocate de către Uniunea Europeană”. 


La data de 26.10.2017 pe site-ul de știri Infolalomiţa a fost publicat știrea 
intitulată „Bugetul permite orice: Victor Moraru iși plăteste preferaţii și din 
bugetul consiliului judetean Ialomiţa”. Potrivit ziaristului Petronel Tudor: 
„50.000 euro, fara TVA, este suma alocata prin atribuire directa firmei Intergroup 
Engineering pentru întocmirea a doua documentații, societate financiară 
omenită financiar cu 1,624 milioane lei, tot fara TVA, valoare totală a nu mai 
putin de 15 contracte semnate de Moraru pe ultima suta de metri a 


mandatului de primar al orasului Amara”. 


La data de 19.10.2019, pe pagina de internet a televiziunii Realitatea de 
Ialomita a apărut articolul intitulat „Intergroup Engineering SRL a primit 22 de 
contracte fără licitatie de la președintele CJ Ialomita” Potrivit articolului:,, O 
firma apăruta din ceaţă umflă 22 de contracte de lucrari publice fară licitaţie 
de la doua instituţii din Ialomita: CJ Ialomita și primăria Amara. La „serviciu“ s-a 
aflat Victor Moraru, actualul presedinte al CJ lalomita și fost primar al orasului 


Amara“ 


Și în anul 2020, dl Victor Moraru continua colaborarea fructuosă cu aceeași 
firmă de suflet. Astfel, potrivit dezvaluirii facute de ziarul Libertatea din 
20.04.2020 sub titlul „Țandareiul e în carantină, dar Consiliul Judetean 
Ialomiţa bagă 1.000.000 de euro într-o „vilă administrativă” pe malul Lacului 
Amara”, dl. Moraru, președinte al Consiliului Judetean Ialomita, a alocat 
5.000.000 lei din bani publici pentru ridicarea unei clădiri cu trei etaje și șase 
apartamente de lux pe malul Lacului Amara. Edificarea constructiei a fost 
atribuită prin încredințare directă aceleiași societaţi Intergroup Engineering 
SRL cu care Consiliul Judetean condus de dl. Moraru mai avea la data 
respectivă alte 20 de lucrari publice în derulare atribuite prin aceeași metodă. 
La solicitarea ziaristilor de a da explicatii cu privire la simpatia sa pentru aceasta 
firmă ubicuă, d! Moraru a răspuns retoric: „Dacă eu am găsit o firma serioasa, 


de ce să caut alta“. 


Potrivit unui articol intitulat „Mostenirea administraţiilor Moraru si Maiţa”, 
apărut în ziarul Independent din 22.02.2021, în anul 2021 primăria Amara a fost 
obligată printr-o decizie definitiva pronunţată de Curtea de Apel Bucuresti să 
achite suma de 2,5 milioane lei societaţii Intergroup Engineering SRL. Potrivit 
aceluiasi articol, în anul 2016, dl Victor Moraru, în calitate de primar al orașului 


Amara încheiase, prin atribuire directă, cu această societate un contract de 


consultanţă având ca obiect ,, servicii de consultantă în vederea accesării de 
fonduri nerambursabile pentru reabilitarea Parcului Balnear din Statiunea 
Amara - Etapa II. Valoarea contractului era de 132.500 lei, însa erau prevăzute și 
penalitaţi de întarziere în cuantum de 1% pe zi de întârziere. Pentru că 
succesorul d-lui Moraru la conducerea primariei Amara refuzase plata acestui 
contract, considerandu-l ilegal și preferenţial, societatea calculase penalități de 


întarziere, ajungandu-se astfel la suma uriașă de 2,5 milioane lei. 


„Buna gestionare” de către di MORARU a banilor publici, așa cum aceasta 
este relevata de mass-media mai sus citată, a condus orașul Amara în pragul 
falimentului administrativ. Astfel, potrivit site-ului de stiri ZiareLive, în luna 
iulie 2022, Primaria Amara a solicitat autoritatilor judetene și centrale un 


sprijin financiar de 3 milione de lei pentru evitarea falimentului. 


Probabil că, tocmai în considerarea acestui „succes” răsunător al d-lui 
MORARU în administratia locală, ca primar al orașului Amara și apoi 
președinte de Consiliu Judeţean, di NEACȘU a simtit nevoia să îl translateze 
în admistratia centrală, pentru că ar fi fost nedrept ca Secretariatul General al 


Guvernului să nu profite de un asemenea talent în cheltuirea banilor publici. 


Dar pentru a se atinge performanţele de la Amara (falimentul administrativ) mai 
sunt necesare câteva acte pregătitoare, neînsemnate în opinia conducereii SGG, 
ca de exemplu decapitarea Direcţiilor Administrativ și Achizitii din cadrul SGG 
și numirea la conducerea acestora a unor persoane de încredere, la fel de 


pasionate de cheltuirea fructuoasa a banilor publici. 


Această încredințare directă de contract către INTERGROUP ENGINEERING 
SRL de către SGG, prin abuz în serviciu de către un conducător al unei 
autorităţi publice, prin concursul unor persoane, către o firmă de casă cu istoric 
dubios în achiziţii și lucrări cu bani publici, respectă întocmai manualul de 
corupţie întocmit de Direcţia Naţională Anticorupţie cu titlul: ,, Abuzul în 
serviciu în domeniul achiziţiilor publice" în anul 2017 
http://Awww.pna.ro/obiect2.jsp?id=331 , precum și descrierea Transparency 
Internaţional https://Awww.transparency.org.ro/ro/content/cadrul-legislativ-al- 


achizitiilor-publice . 


Dar, pentru a mușamaliza totul, puterea conducătoare din SGG lucrează la o 
strategie de distrugere a martorilor și eliminare a oricărui mechanism de 
control din instituţie. Din afară nu există pericol, pentru că cel puţin ANAP este 
în subordinea legală a SGG și implicit a d-lui Marian Neacșu. Banii publici 


trebuie să meargă numai unde trebuie, ca și până acum. 


o E 


CAMERA DEPUTAȚILOR 
ÎN PARLAMENT, DE PARTEA IALOMIȚENILOR 


De aceea, prin Proiectul de Hotărâre de Guvern propus de dl MARIAN NEACȘU 
privind modificarea H.G. 137/2020 pentru o „reorganizare amplă a SGG", spre a 
lubrifia și mai bine scurgerea banilor publici prin aceeași rețetă de succes, se fac 
unele modificări majore în interesul corupţiei și deturnarea banilor publici. 
Astfel, Direcţiile Administrativ și de Achizitii ale SGG, atât de importante în 
ecuația administrării corecte a celor 44 de milioane euro ai PNRR pentru Buna 
Guvernanţă, precum și pentru cei 30 de milioane de euro care trebuie cheltuiti 
pentru consolidarea fictivă a Palatului Victoria, sunt proiectate să dispară 


definitiv, cu toate arhivele, procedurile și directorii lor actuali. 


Pentru a se ocupa de achiziţiile lor tradiţionale speciale, după „reorganizarea 
pro-corupţie a SGG” ticluită atent de d-nii NEACȘU și MORARU, domniile lor 
au adus-o în mod special în instituţie, de la Autoritatea Vamală Română, pe 
d-na Aghiculesei Eugenia Mădălina. Această doamnă urmează să ocupe 
postul de conducere al noului compartiment inventat anume, care se va 
ocupa de achiziţii speciale, profitând în acest fel și de faptul că actuala 
directoare de la Direcţia Achiziţii este în concediu prenatal și are raporturile 
de muncă suspendate. Deși există dispoziţii legale de protecţie care interzic 
modificarea raporturilor de serviciu în timpul concediului pre/postnatal, 


pentru că la mijloc sunt foarte mulţi bani și multe interese, abuzurile 


instituţionale se ţin lanţ în SGG. Demonstrația este că, cine are puterea poate 
face aici orice, fără să dea socoteală nimănui, ca pe orice moșie a unui senior 


sau baron, pe sistemul medieval consacrat al dominium eminens. 


Pentru accesul nestingherit la cei 44 milioane de euro ai PNRR (în special cei 
ai Reformei 9), precum și la cei 424 de milioane de euro alocaţi societăţii 
Transelectrica (pentru care SGG este Autoritate Tutelară) prin Fondul de 
Modernizare alocat de Comisia Europeană, domnii NEACȘU și MORARU, au 
pus la cale și desfiinţarea Compartimentului Guvernanţă Corporativă a SGG și 
a întregii direcţii generale DGPPSCIM. Aceasta este o direcție generală 
importantă și pentru că supraveghează și coordonează activitatea 


Transelectrica și a altor 6 intreprinderi strategice. 


Această lucrare complexă de corupţie nu ar fi putut fi aplicată în SGG dacă 
principalii regizori Neacșu și Moraru nu ar fi fost ajutaţi în absolut toate 
demersurile, prin consultanţa juridică insidioasă, aranjamente și omisiunea 
sesizării ministerului public, de către domnii Secretar General Adjunct al SGG 


și director general, Adrian Țuţuianu respectiv Dragoș Condrea. 


Tot ce mai funcționează în SGG trebuie neapărat răsturnat, aiurit și distrus, 
pentru ca banilor publici să li se piardă urma și să ajungă exact acolo unde 


trebuie. 


65 de milioane de euro  Aghiculesei Eugenia Mădălina coruptie dna 
INTERGROUP ENGINEERING SRL Marcel Ciolacu marian neacsu  pnrr PSD  raapps 
renovarea guvernului renovarea sediului guvernului  renovareavila lac 1 
secretariatul general al guvernului  sgg sri  stefanjicol  victormoraru vila de protocol 


vila de protocol vila lac 1 


